**RONILAČKI KLUB MAR – SUB**

Aleja Matije Ljubeka bb

10000 Zagreb

 EKO AKCIJA JARUN: SVJETSKI DAN VODA 2013.

Dragi prijatelji,

Ronilački klub „MAR-SUB“ iz Zagreba ove godine organizira 18. ekološku akciju povodom Svjetskog dana voda kojom se priključujemo UN-ovoj proslavi Svjetskog dana voda (http://www.unwater.org/watercooperation2013/index.html ) čije će održavanje već tradicionalno biti smješteno na Jarunu.

Na proslavu „punoljetnosti“ naše akcije pozivamo sve članove kluba i prijatelje te ronioce drugih klubova da nam se pridruže kako bi nam čišćenjem Jarunskog jezera pomogli u očuvanju okoliša.

Ove godine ćemo čistiti dio Malog jezera u blizini kluba Aquarius pod sloganom „2013: GODINA MEĐUNARODNE SURADNJE NA PODRUČJU VODA“ koji prikladno opisuje naše druženje. Biti će organizirana i izložba na temu voda i ronilačkih eko akcija te će svoje projekte predstaviti izviđački odredi grada Zagreba i razne druge udruge, te neke osnovne škole grada Zagreba. Na akciju su pozvani svi ljubitelji prirode te očekujemo prisustvovanje brojnih sponzora koji su prepoznali svoju priliku za promidžbom te žele pridonijeti očuvanju okoliša.

Akcija će se održati **23.ožujka 2013.** s početkom u **10 sati.**

Nakon same akcije slijedi druženje uz ručak te mogućnost upoznavanja s biljnim i životinjskim vrstama Jaruna od strane djelatnika Državnog zavoda za zaštitu prirode.

Kao i dosadašnjih godina i ostale udruge će imati mogućnost predstaviti se u medijima te prezentirati svoj rad i projekte zainteresiranima.

PROGRAM ODRŽAVANJA EKO AKCIJE:

10.00 otvaranje ekološke akcije

11.00 čišćenje Jarunskog jezera

12.00 predstavljanje izviđačkih projekata

13.00 zakuska za sudionike i sponzore

13.30 izjave za medije

15.00 podjela zahvalnica udrugama sudionicima i sponzorima

10.00 tijekom akcije će biti postavljena izložba podvodnih fotografija

Molimo Vas da najavite svoj dolazak na neki od sljedećih kontakata : ***goran.hudoklin@gmail.com******, 098/209-144***  ili***darija.nji@gmail.com******, 091/898-2741***

Prilikom dolaska obavezno ponesite svoju ronilačku opremu sa punom bocom.

 Ronilački klub „MAR-SUB“

 Predsjednik Goran Hudoklin